Andreas Kron
Andreas Kron er en dansk cykelrytter, der kører for det belgiske cykelhold Lotto Dstny.
Som junior opnåede Andreas Kron gode resultater med flere top-10-placeringer og sejre i bl.a. endagsløbet GP Général Patton og etapeløbet Keizer der Juniores i 2016. Han blev professionel i 2017 og opnåede samme år en 4.-plads i U23-udgaven af endagsløbet Eschborn-Frankfurt. I 2020 vandt han en etape i landevejsløbet Luxembourg Rundt, ligesom han blev nummer to ved Danmarksmesterskabet i linjeløb. I 2021 blev det til etapesejr i både Katalonien Rundt og Schweiz Rundt.Andreas Kron debuterede i Vuelta a España i 2021 og i Tour de France i 2022.
Starten på sæson 2023 blev ikke den bedste for Kron. Han led både af skader og manglende form. Det blev dog til en imponerende fjerdeplads i Amstel Gold Race. Han fik bronze ved de danske mesterskaber, men kom ikke med i Tour de France, da formen ikke var til det. Det var den til gengæld i Vuelta a España, hvor han vandt anden etape efter et imponerende angreb i slutfasen.